Anexa la HCL nr. 36/2025
REGULAMENT PRIVIND ÎNREGISTRAREA AUDIO-VIDEO A ȘEDINȚELOR CONSILIULUI LOCAL AL COMUNEI SĂSCIORI
CAPITOLUL I INTRODUCERE
Art.1.Obiectul de reglementare
(1) Prezentul Regulament reglementează prcedura de înregistrare și păstrare a înregistrărilor audio-video al ședințelor de Consiliu Local al comunei Săsciori.
(2) Ședințele de Consiliu Local Săsciori sunt publice.
(3) Acțiunea de înregistrare audio-video a ședințelor de consiliu local are  ca scop contribuția semnificativă la redactarea proceselor verbale ale ședințelor de consiliu local, în sensul consemnării întocmai în cuprinsul acestora a tuturor problemelor dezbătute/opiniilor exprimate în cadrul ședinței dar și transparentizarea activiății consiliului local în raport cu cetățenii.
(4) Toate ședințele Consiliului Local cu prezență fizică se vor înregistra audio-video. 

CAPITOLUL II
ÎNREGISTRAREA AUDIO-VIDEO ÎN SALA DE DESFĂȘURARE A ȘEDINȚEI DE CONSILIU LOCAL
 (1) Asigurarea tehnicii de înregistrare
		Tehnica aferentă înregistrării audio-video este asigurată de către Primăria Comunei Săsciori.
(2) Notificarea despre înregistrarea audio-video a ședințelor de consiliu local
		La începutul fiecărei ședințe, președintele de ședință va informa pe cei prezenți cu privire la faptul că ședința de consiliu local va fi înregistrată audio-video și că este necesar ca pentru asigurarea unei bune calități a înregistrării, exprimările să fie clare iar conversațiile simultane să fie evitate.

CAPITOLUL III
ÎNREGISTRAREA AUDIO-VIDEO A ȘEDINȚELOR
 (1) Atribuții
		Răspunderea pentru efectuarea și păstrarea înregistrării audio-video până la data aprobării, de către consilierii locali, a procesului verbal aferent ședinței înregistrate, revine în sarcina secretarului general al Primăriei Comunei Săsciori.
(2) Începutul înregistrării ședinței de consiliu local
		Înregistrarea audio-video începe din momentul deschiderii ședinței de consiliu local.
(3) Procesul de înregistrare audio-video
		Președintele de ședință, va asigura înregistrarea audio-video a ședinței, în integitate, fără a stopa continuitatea acesteia. În cazul unor defecțiuni tehnice ale echipamentelor de înregistrare audio-video, survenite în timpul desfășuării ședinței, care duc la întreruperea înregistrării, este interzisă modificarea sau ștergerea înregistrării audio-video deja efectuate.

(4) Modul de procedare în cazul nefuncționării tehnicii de înregistrare
		a. În cazul depistării unor deficiențe de funcționare a sistemului de înregistrare audio-video, înainte de începerea ședinței și/sau în timpul desfășurării ședinței, președintele de ședință este obligat să anunțe imediat, despre acest aspect, participanții (primar, consiglieri locali, invitați, etc.).
		b. Începerea/continuarea lucrărilor ședinței de consiliu se poate desfășura în continuare, chiar dacă echipamentul de înregistrare nu funcționează, aspectul de înregistrare devenind în acest caz unul facultativ.
(5) Procedura de încheiere a înregistrării
		După încheierea ședinței de consiliu local, de către președintele de ședință, procesul de înregistrare audio-video va fi oprit.
CAPITOLUL IV
PĂSTRAREA ÎNREGISTRĂRILOR AUDIO-VIDEO A ȘEDINȚELOR
 (1) Păstrarea înregistrărilor audio-video
		a. Înregistrarea audio-video se păstrează minim până la data aprobării, de către consilierii locali, a procesului verbal aferent ședinței înregistrate.
		b. Prin aprobarea procesului verbal al ședinței de consiliu local, consilierii locali confirmă faptul că în cuprinsul acestui proces se regăsește integral conținutul înregistrării audio al ședinței aferente.
		c. Dacă mijloacele electronice de stocare a datelor permit acest lucru, înregistrările audio-video ale ședințelor de consiliu local pot fi arhivate în format electronic și păstrate pe termen nedefinit.

CAPITOLUL V
SOLICITAREA AUDIERII ÎNREGISTRĂRILOR AUDIO-VIDEO ALE ȘEDINȚELOR DE CONSILIU LOCAL
 (1) Audierea înregistrărilor audio-video
		Audierea înregistrării ședințelor anterioare, se face la solicitarea a cel puțin unuia dintre consilierii locali, atunci când se consideră că în procesul verbal al ședinței anterioare, nu au fost menționate cu exactitate opiniile exprimate sau există divergențe în acest sens.

CAPITOLUL VI
DISPOZIȚI FINALE
 (1) În cazul constatării unor fapte care încalcă prevederile articolului anterior, președintele de ședință întrerupe dezbaterile până la remedierea stuației survenite.
(2) Pentru asigurarea liberului acces la informațiile de interes public, secretarul general al Primăriei Comunei Săsciori va pune la dispoziția celor interesați, copia procesului verbal în care a fost consemnat integral, conținutul înregistrării audio-video. 
(3) Prezetul regulament intră în vigoare începând cu prima ședință de consiliu local premergătoare celei în care a fost adoptat.

